  Майя Бывальцева 10-тӥ инвожое Удмуртиын «Антиконтрафакт» ӟырдыт линия ужаны кутскиз. Пӧяса лэсьтэм вузъёс вылэ уен-нуналэн ужась 8 800 333 51 12 федерал номере жингыртыны луэ. Со сярысь элькун тӧролэн но кивалтэтлэн пресс-службазы ивортӥз. Вань вазиськонъёсты Удмуртиысь министерствоосы но удысэтъёсы ыстозы, кудъёсызлэн та ужпумез сэрттон-пертчон ужоскетазы пыре. Ӟырдыт линилэн ужпумез басьяськисьёслэсь но вузъёсты катэн лэзьыса поттӥсьёслэсь эрикрадъёссэс утён, катэз чаклась ёзэсъёслы пӧяса вуз поттӥсьёслы пумитъяськонын юрттон, озьы ик визьбуро асваньбурез но авторлэсь эрикрадзэ утён бордын. Туннэ нуналлы «Антиконтрафакт» ӟырдыт линия Россиысь 33 улосвылъёсын ужа ни. 2021-тӥ арысь куарусёнлы со быдэс кунын луоз.  Тегъёс: Мерлык Ижкар Удмуртия эрикрад  